Ma gewond toe aanvaller deur huisvenster losbrand | Maroela Media
Magda Lombaard is steeds in 'n ernstige toestand in 'n Johannesburgse hospitaal nadat sy Maandag in die vroeë oggendure oënskynlik summier deur 'n venster van haar huis in Mokopane (Potgietersrus) in Limpopo geskiet is.
Lombaard, 'n ma van twee, het opgestaan om te kyk hoekom die honde blaf. Sy het glo 'n man deur die venster buite die huis gesien en is in die been geskiet toe sy omgedraai en vermoedelik probeer wegkom het.
Marcelle Maritz, VF Plus-leier in Limpopo, het gesê die aanvaller het met leë hande gevlug. Hy was ook nie tot binne-in die huis in nie.
Volgens haar het die polisie die aanvaller/s gevolg tot in Motetema, waar hulle 'n voertuig wat glo ná die voorval gekaap is, gevind het.
Lombaard is ernstig gewond en word steeds in 'n hospitaal behandel. Haar twee kinders word deur familielede op die dorp versorg, het Maritz gesê.
"Dit is regtig kommerwekkend dat 'n mens nêrens meer veilig is nie. Die VF Plus veroordeel die aanvalle op onskuldige mense in hul private wonings en doen 'n beroep op die gemeenskap om ten alle tye waaksaam te wees.
"Die party wil alle rolspelers wat betrokke is in die soektog na die aanvallers bedank," het Maritz gesê.
Brig. Motlafela Mojapelo, polisiewoordvoerder, het gesê die polisie ondersoek 'n saak van poging tot moord.
Volgens hom is die aanvaller nog op vrye voet.
Prokureur gevonnis oor onwettige praktisering, diefstal
hoe kan jy te alle tye waaksaam wees as jy slaap? dit was in die vroeë oggend ure volgens die artikel.
As die rowers sommer deur die venster skiet sonder waarskuwing, waarom is daar enige teenkanting teen die skiet van enige verdagte persoon op jou werf, dag of nag?
Lae intensiteit burger oorlog wat tans heers.
Poging tot moord, in besit van ongelisensieerde wapen, betreding van privaateiendom , motorkaping ens. Stel n eis in vir doktorsonkoste en pyn en lyding! Miljoene! Dalk kan die regstelsel wys dat dit nie terminaal siek is nie.